# Saratoga

Napisao Alan Horkan, bazirano na radu Jonathan Blandford-a

## Postavka

Tip špila | Standardni špil
Gomila | Leva gornja gomila. Ostatak špila se stavlja ovde posle deljenja na talon. Karte se okreću po jedna na „otpad“. Dozvoljena su dva deljenja.
Otpad | Uzima se sa gomile. Možete igrati kartom sa vrha.
„Temelji“ | Četiri gomile na vrhu. Slažu se po znaku od asa do kralja. Karta sa vrha svakog „temelja“ se može vratiti na talon.
Talon | Sedam gomila. Postavlja se jedna otvorena karta na sve gomile. U sledećem redu se preskače prva gomila i stavlja karta na sve ostale gomile. Ovo se nastavlja uz preskakanje gomila sa početka dok na poslednjoj gomili ne bude sedam karata. U principu, Saratoga je ista kao i Klondajk, samo što su sve karte okrenute na početku. Mogućnost da se vide sve karte isključuje element rizika i čini Saratogu nešto lakšom za igru. Talon se slaže na dole po naizmeničnim bojama. Nizovi složenih karata se mogu pomerati. Prazna mesta se mogu popunjavati samo sa kraljevima ili grupama karata koje počinju kraljem.

## Cilj

Pomeriti sve karte u gomile na „temelju“.

## Pravila

Karte na talonu se slažu po naizmeničnim bojama. Nizovi karata se mogu pomerati. Na prazne gomile na talonu se mogu stavljati samo kraljevi ili nizovi karata gde je kralj na dnu.

Karte se okreću iz gomile na „otpad“ jedna po jedna. Karta na vrhu „otpada“ je u igri. Kada je gomila prazna, sve karte se premeštaju sa „otpada“ na gomilu, u istom poretku. Kroz špil se ovako može proći tri puta.

„Temelji“ se slažu od asa do kralja. Karte na „temelju“ su u igri. Duplim klikom karta se premešta na odgovarajući „temelj“ ako je takav potez moguć.

## Bodovanje

Svaka karta na „temelju“ donosi po jedan poen.

Najveći mogući broj poena: 52

## Strategija

Ne napuštajte brod koji tone! Probajte sve živo kada deluje da je igra gotova. Kombinovanje karata koje su već na „temelju“ i njihovo preslaganje može osloboditi neku potrebnu kartu.